Jens Kirk (V), 2004-01-21:
Lov om landbrugsejendomme skal erstatte den hidtidige landbrugslov.
Samtidig koncentreres lovens regler om erhvervelse og struktur.
med to andre lovforslag, nemlig lov om drift af landbrugsjord og lov om hold af dyr.
De tre love skal alle tilstræbe en bæredygtig udvikling
af landbruget.
Det er fortsat en målsætning at opretholde en betydelig landbrugsproduktion, og erhvervet skal derfor have gode muligheder for at tilpasse sig strukturen i de nye markedsvilkår.
Det betyder, at landmændene og deres familier står over for en stor udfordring.
Derfor er det nødvendigt med nogle langsigtede, faste rammer, så landbruget kan tilpasse sig den ny markedssituation.
Loven giver mulighed for, at ejeren kan drive landbrugsejendomme erhvervsmæssigt eller mere eller mindre lade jorderne overgå til naturformål.
Forslaget giver endvidere naturinteresserede fonde mulighed for at købe jord til naturområder.
Det er hensigten, at der skal være åbenhed om disse fondes formål.
Der lægges også op til, at ejere af vandforsyningsanlæg kan købe landbrugsjord til drikkevandsbeskyttelse.
Med lovforslaget kan enhver landmand, der opfylder de skrappe uddannelseskrav, erhverve ca. 400 ha eller højst 400 ejendomme inden for en luftlinje af 10 km fra sin bopæl.
Hver ejendom kan suppleres op til 200 ha inden for en radius af 2 km fra den enkelte ejendom.
Det skaber fleksibilitet inden
for rammerne.
For forpagtning til samdrift foreslås en grænse på 500 ha eller 5 landbrugsejendomme uden arealbegrænsning, dog således at landmanden altid kan forpagte arealer fra 2 landbrugsejendomme ud over, hvad han ejer.
Der gælder derimod ingen afstandsgrænse for forpagtning.
Samdrift af landbrugsejendomme, der lovligt ejes af samme ejer, skal kunne ske uden begrænsning med hensyn til areal, afstand og ejendomme.
Bygningerne på de erhvervede ejendomme kan fraskilles, bortset fra de bygningssæt, hvorfra bopælspligten opfyldes.
Adgang for de såkaldte § 20-selskaber til at købe landbrugsejendomme lempes, idet der åbnes op for, at både landmanden i selskabet og investorerne kan eje deres aktier eller anparter i holdingkonstruktion.
Kredsen af investorer udvides med samlever, søskendebørn, svigerforældre.
Reglen om fortrinsstilling foreslås også forenklet, således at landmænd, der ejer over 30 ha, men under 70 ha, kan gøre fortrinsstilling gældende op til 70 ha forud for landmænd, der bliver ejere af mere end 200 ha. Endelig foreslås en ændring af den betydelige ligestilling mellem mænd og kvinder.
Ægtefæller ligestilles, og man kan nu købe ejendomme, uanset hvor mange ægtefællen ejer, vel at mærke hvis man opfylder uddannelseskravet.
De mere rationelle og specialiserede landbrug betyder, at de direkte beskæftigede i landbruget ikke længere er nok til at skabe liv på landet.
Derfor gør lovforslaget det nemmere at fjerne landbrugspligten for ejendomme under 2 ha og på ejendomme med fredskov.
Det foreslås, at jordbrugskommissionerne opretholdes indtil videre.
Den hidtidige vetoret foreslås afskaffet.
Og i tilfælde af uenighed er formandens stemme afgørende ved stemmelighed.
Endvidere foreslås, at betydelig flere sager om sammenlægning og udstykning og ophævelse af landbrugspligt kan gennemføres på baggrund af en erklæring fra en praktiserende landinspektør.
Dette lovforslag giver landbruget administrative forenklinger og rammebetingelser, og det har de brug for i landbruget.
Venstre støtter forlaget.